CELEX: 32013D0221
Language: et
Date: 2013-05-16 00:00:00
Title: 2013/221/EL: Komisjoni rakendusotsus, 16. mai 2013 , millega kehtestatakse liidu rahaline toetus kulutuste jaoks, mis on tehtud seoses lammaste katarraalse palaviku vastase erakorralise vaktsineerimise kavadega Belgias 2007. ja 2008. Aastal (teatavaks tehtud numbri C(2013) 2799 all)

18.5.2013   
            
            
               ET
            
            
               Euroopa Liidu Teataja
            
            
               L 134/17
            
         KOMISJONI RAKENDUSOTSUS,
   16. mai 2013,
   millega kehtestatakse liidu rahaline toetus kulutuste jaoks, mis on tehtud seoses lammaste katarraalse palaviku vastase erakorralise vaktsineerimise kavadega Belgias 2007. ja 2008. Aastal
   (teatavaks tehtud numbri C(2013) 2799 all)
   (Ainult hollandi- ja prantsuskeelne tekst on autentsed)
   (2013/221/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõikeid 3 ja 4 ning lõike 6 teist taanet,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju, (2) (edaspidi „finantsmäärus”), eriti selle artiklit 84,
   ning arvestades järgmist:
   
               (1)
            
            
               Kooskõlas finantsmääruse artikliga 84 ja komisjoni 29. oktoobri 2012. aasta delegeeritud määruse (EL) nr 1268/2012 (mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju)) (3) (edaspidi „kohaldamiseeskirjad”) artikliga 94 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Et aidata kaasa lammaste katarraalse palaviku võimalikult kiirele likvideerimisele, peaks liit rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 3 lõike 6 teises taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
            
         
               (3)
            
            
               Komisjoni 28. veebruari 2005. aasta määrusega (EÜ) nr 349/2005 on kehtestatud eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (4). Kõnealuse määruse artiklis 3 on sätestatud eeskirjad liidu rahalise toetuse tingimustele vastavate kulutuste kohta.
            
         
               (4)
            
            
               Komisjoni otsusega 2008/655/EÜ (5) andis liit rahalist toetust Belgias 2007. ja 2008. aastal lammaste katarraalse palaviku vastu võitlemiseks võetud erakorralistele meetmetele.
            
         
               (5)
            
            
               Belgia esitas 6. aprillil 2009 ametliku hüvitisetaotluse, nagu on sätestatud määruse (EÜ) nr 349/2005 artikli 7 lõigetes 1 ja 2. Komisjoni tähelepanekud, abikõlblike kulutuste arvutamise meetod ja lõplikud järeldused edastati Belgiale 7. juulil 2011. aastal saadetud kirjaga. Belgia nõustus sellega 4. augustil 2011.
            
         
               (6)
            
            
               Liidu rahalist toetust antakse üksnes tingimusel, et kavandatud tegevus on tegelikult ellu viidud ja ametiasutused on kogu vajaliku teabe esitanud ettenähtud tähtaja jooksul.
            
         
               (7)
            
            
               Belgia ametiasutused on täielikult täitnud oma tehnilised ja halduskohustused, mis on sätestatud otsuse 2009/470/EÜ artikli 3 lõikes 4 ja määruse (EÜ) nr 349/2005 artiklis 7.
            
         
               (8)
            
            
               Eeltoodud kaalutlusi silmas pidades tuleks nüüd vastavalt otsuse 2008/655/EÜ artikli 3 lõikele 2 kinnitada liidu rahalise toetuse kogusumma abikõlblike kulutuste katteks, mis tehti seoses lammaste katarraalse palaviku likvideerimisega Belgias 2007. ja 2008. aastal.
            
         
               (9)
            
            
               Esimene osamakse 3 328 215,15 eurot ja teine osamakse 4 550 004,85 on juba välja makstud.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus kulutuste jaoks, mis tehti seoses lammaste katarraalse palaviku likvideerimisega Belgias 2007. ja 2008. aastal, on 7 881 826,95 eurot. See kujutab endast rahastamisotsust finantsmääruse artikli 84 tähenduses.
   Artikkel 2
   Pidades silmas liidu kogutoetust 7 881 826,95 eurot, on rahalise toetuse lõppmakse summa 3 606,95 eurot, mis tuleb veel välja maksta.
   Artikkel 3
   Käesolev otsus on adresseeritud Belgia Kuningriigile.
   
      Brüssel, 16. mai 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  ELT L 298, 26.10.2012, lk 1.
   
      (3)  ELT L 362, 31.12.2012, lk 1.
   
      (4)  ELT L 55, 1.3.2005, lk 12.
   
      (5)  ELT L 214, 9.8.2008, lk 66.